stanford-oval/wikipedia huggingface dataset:
טקס פרסי הנוער הגאה "איגי LOVE"
טקס 2020 > הפקה

במטרה לקיים אירועי גאווה שניתן לשדרם בטלוויזיה במהלך חודש הגאווה בשנת 2020, שהתקיים במקביל להתפרצות נגיף הקורונה בישראל, יזם ארגון "איגי" את טקס פרסי "איגי LOVE".
בהפקה השתתפו איגי - ארגון נוער גאה, קבוצת זאפה, אולפני הרצליה וחברת ההפקה "פיוז'ן". המפיק בפועל היה איתי לפיד, כאשר כתיבת הטקס הונחתה על ידי שלומי לאופר מארגון איגי. את המוזיקה הפיק הדיג'יי עופר ניסים. בריאיון למאקו, תיאר עופר נוימן, מנכ"ל איגי, את הטקס כתחילתה של מסורת שמטרתה מתן במה לנוער הגאה בישראל לבחור את הדמויות שמסמלים עבורו "גאווה, שוויון וסובלנות".
פסלון איגי LOVE שחולק לזוכים בטקס עוצב ויוצר על ידי סטודיו העיצוב Cubee3D, הפסלון עוצב בהשראת סמלו של איגי וצבעי דגל הגאווה.
טקס 2020 > הופעות במהלך הטקס

| שם | הופעה | הערות |
| --- | --- | --- |
| נטע ברזילי | "Cuckoo" | הופעה זו הייתה ההופעה הראשונה בשידור חי של שיר זה[דרוש מקור] |
| אור עמרמי ברוקמן | "Symphony" |  |
| הראל סקעת | "כולם אותו דבר" |  |
טקס 2021

| --- | --- |
 תאריך:  7 ביוני 2021
 מיקום:  אמפיתיאטרון קניון עזריאלי
 מנחים:  בל אגם ונבו עמרני
 רשת שידור:  מאקו, קשת 12
 →33 35←
 
טקס פרסי הנוער הגאה "איגי LOVE"‏ 2021 התקיים ב-7 ביוני 2021, במהלך אירועי הגאווה של השנה, באמפיתיאטרון הפתוח על גגו של קניון עזריאלי בתל אביב. לאחר ביטול מגבלות הקורונה ב-1 ביוני 2021 הוכרז כי בטקס יוכלו להשתתף מאות בני נוער החברים באיגי. ב-27 במאי 2021 הוכרז כי את הטקס ינחו בל אגם, שזכתה בתואר שחקנית הטלוויזיה של השנה ב-2020, ונבו עמרני.
הטקס שודר במאקו ב-24 ביוני 2021.
טקס 2021 > זכיות ומועמדויות

ההצבעה לזוכים נפתחה באתר מאקו ב-27 במאי 2021 באופן דומה בו נוהלה ב-2020.
| תוכנית טלוויזיה אהובה | הרכב/מפיק השנה |
| --- | --- |
 מקיף מילאנו  המפקדת  הבנים והבנות  זאת וזאתי  קופה ראשית  חזרות  פלמ"ח: סטטיק ובן-אל תבורי ג'ורדי  איתי גלו  האחיות כרקוקלי  דורון מדלי  סתיו בגר
מנחה/ת טלוויזיה אהוב/ה: שיר השנה
אסי עזר גיא זוארץ  נדב בורנשטיין  נסלי ברדה  אילנה דיין: בית משוגעים גדל לי קצת זקן  רסיסים  יהלומים – Bling Bling  זוט עני  חביב אלבי  שמח
שחקנ/ית אהוב/ה: קליפ השנה
ג'וי ריגר נועה קולר  דניאל מורשת  טום באום  אלונה סער  גיתית פישר  יונתן וקס  שחר טבוך: חביב אלבי אהבה עיוורת  מיליון דולר  יהלומים – Bling Bling  בית משוגעים
כוכב/ת ריאלטי: משפיען/משפיענית השנה
דרור קונטנטו ג'וזי זירה  גל גברעם  זהבה בן  תקווה גדעון  אסף דיי  ירדן ג'רבי: נבו עמרני רום בהלול  רומי אברג'יל  עידו גרינברג  שני גולדשטיין  ינאי פרישר גוטמן  לאון שניידרובסקי
זמר השנה: הרגע הכי מרגש/מצחיק של השנה
רן דנקר עברי לידר  הראל סקעת  עדן חסון  דניס לויד  אור עמרמי ברוקמן: היציאה מהארון של נבו עמרני יש לנו ציצי - רומי אברג'יל היציאה מהארון של רום בהלול  אלה לי ומאיה ג'ריס  אסי עזר מאבד עוקבים ויוצא למתקפה
זמרת השנה: 
אלה לי נועה קירל  נסרין קדרי  נגה ארז  עדן אלנה  נטע ברזילי:
הערכה וביקורת

באוקטובר 2020 בחרה ועדת החדשנות של איגוד השיווק הישראלי את איגי ומאקו בין מקבלי פרס "ההשקה המנצחת" בעקבות שיתוף הפעולה בארגון טקסי פרסי הנוער הגאה, אותו כינו "מהלך מוצלח, חדשני, משנה סדרי עולם בתוך המרחב הציבורי - שיווקי - כלכלי בו הוא התרחש" המאפשר לאוכלוסייה שלרוב נתפסת כמוחלשת לעצב את השיח הציבורי.
ראו גם

פרסי התקשורת של הליגה ההומו-לסבית נגד השמצה
פרס איריס
ביאורים

↑  את הפרס קיבלו לירון רביבו, דליה לי שטורך, יוני גרין ובל אגם
↑  בתקשורת כונה הפרס "פרס איגי לגיבור ריאלטי"
הערות שוליים

1 2 3 4  Mako גאווה, ‏טקס פרסי הנוער הגאה הראשון יוצא לדרך, באתר ‏מאקו‏, 18 ביוני 2020
1 2 3  Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020
1 2 3  Mako גאווה, ‏איגי LOVE - הנוער הגאה בוחר את האנשים שעשו לו את השנה, באתר ‏מאקו‏, 27 במאי 2021
↑  Mako גאווה, ‏טקס פרסי הנוער איגי ♥ 2020, באתר ‏מאקו‏, 17 במאי 2020
↑  דור בביוף, ‏איגי LOVE: "מי שיזכו הם לאו דווקא מי שאתם חושבים שהולכים לזכות"ן, באתר ‏מאקו‏, 26 ביוני 2020
1 2  בר זגה, בל אגם: "יש שינוי במעמד של הקהילה הטרנסית בישראל", במדור "פנאי פלוס" באתר ynet‏, 8 ביוני 2021
↑  טקס פרסי איגי LOVE 2021, באתר ‏מאקו‏, 20 ביוני 2021
↑  Mako גאווה, ‏איגי ו-mako הם הזוכים בפרס "ההשקה המנצחת", באתר ‏מאקו‏, 13 באוקטובר 2020
| להט"ב בישראל |
| --- | --- | --- |
| היסטוריה | בג"ץ אל-על נגד דנילוביץ (1994) • בג"ץ ירוס-חקק נגד מנכ"ל משרד הבריאות (1997) • בג"ץ קלפים פתוחים (1997) • פסק דין ירוס-חקק נגד היועץ המשפטי לממשלה (2005) • בג"ץ יוסי בן-ארי נגד מנהל מינהל האוכלוסין במשרד הפנים (2006) • הרצח בברנוער (2009) • הרצח במצעד הגאווה בירושלים (2015) • בג"ץ ארד-פנקס נגד הוועדה לאישור הסכמים לנשיאת עוברים (2017) • מחאת הלהט"ב (2018) • בג"ץ שי גורטלר נגד שר הרווחה (2023) • מצעד הבהמות |  |
| מעמד אישי וחברתי | זכויות להט"ב בישראל • שירות במערכת הביטחון • נישואים של זוגות מאותו המין • פונדקאות •  הומופוביה |  |
| תרבות | מצעדי גאווה (אילת, חיפה, ירושלים, תל אביב) • TLVFest • טקס פרסי הנוער הגאה "איגי LOVE" • לסבית קטלנית |  |
| ארגונים ומוסדות | אגודת הלהט"ב • האחווה הסטודנטיאלית הגאה • איגי • אל"ף • אסוואת • בית גאה בבאר שבע • בית דרור • הבית הפתוח • בת קול • הו"ד • חברותא • חוש"ן • טרנסיות ישראל • יש עם מי לדבר • כביסה שחורה • כמוך • מעברים • סגול • העשירון האחר • הפורום החיפאי • פרויקט גילה • הצבעים שלנו • הקבוצה הירושלמית • קל"ף • שב"ל • שישה צבעים • תהל"ה • רבני קשת • בלה דואגת • פיות רדיקליות • אלקאוס • A Wider Bridge |  |
| מקומות | המרכז הגאה • יער הגאווה • תיאטרון הקהילה הגאה • גן העצמאות (ירושלים) • גן העצמאות (תל אביב) • האנדרטה לזכר ההומואים והלסביות שנרדפו בשואה • הברנוער |  |
| תקשורת | מגעים • GoGay • WDG • נתיב נוסף • קל"ף חזק • העיר בוורוד • הזמן הוורוד • פנדורה |  |
| ראו גם | פעילים למען זכויות להט"ב • להט"ב ויהדות |  |
לקטגוריה • לפורטל
נטע ברזילי, האמנית מעוררת ההשראה
אסי עזר, המנחה האהוב (יחד עם רותם סלע) ודמות להט"בית משפיעה
נועה קירל, המוזיקאית המשפיעה
הראל סקעת, זוכה פרס איגי LOVE
זיו כרמון

| --- | --- |

 לידה:  11 בנובמבר 1961 (בן 63) חיפה
 ענף מדעי:  מנהל עסקים קבלת החלטות
 מקום מגורים:  סינגפור
 מקום לימודים:  הטכניון - מכון טכנולוגי לישראל אוניברסיטת קליפורניה בברקלי
 מנחה לדוקטורט:  דניאל כהנמן איתמר סימונסון
 מוסדות:  INSEAD אוניברסיטת דיוק
 פרסים והוקרה:  איג נובל, 2008
זיו כרמון הוא פרופסור למנהל עסקים, מחזיק הקתדרה על שם אלפרד ה. היינקן, ב-INSEAD. מומחה לשיפוט אנושי וקבלת החלטות, הוא ידוע בעיקר בזכות מחקריו על השפעות פלצבו של פעולות מסחריות ועל אפקט ההקדש, ומצגותיו ותורותיו על Customer Insight.
ביוגרפיה

זיו כרמון נולד בשנת 1961. בשנת 1986 קיבל תואר ראשון בהנדסת תעשייה וניהול מהטכניון.
לאחר שעבד במכירות וניתוח עסקי בעולם העסקי, למד בארצות הברית באוניברסיטת קליפורניה בברקלי, שם קיבל ב-1990 תואר שני במנהל עסקים וב-1993 תואר דוקטור בשיווק על תזה בשם "The Contingent Nature of Consumers Assessments of the Quality of Products and Services" בהדרכתם של חתן פרס נובל דניאל כהנמן ואיתמר סימונסון. כרמון החל את הקריירה האקדמית שלו בשנת 1993 כמרצה בכיר בבית בית הספר לעסקים של Fuqua באוניברסיטת דיוק, שם מונה בשנת 1997 לפרופסור חבר. ב-2000 עבר ל-INSEAD שבצרפת כפרופסור מן המניין. בשנים 2017–2021 היה הדקאן למחקר באוניברסיטה זו.
כרמון נואם תדיר בכנסים מקצועיים ובאירועים עסקיים. דעותיו על עסקים מופיעות לעיתים קרובות בכלי תקשורת בינלאומיים כגון: ניו יורק טיימס, וושינגטון פוסט, לוס אנג'לס טיימס, ניו יורקר, פורבס, וול סטריט ג'ורנל, פייננשל טיימס, סיינטיפיק אמריקן, מדע פופולרי, בלומברג ביזנסוויק, ניוזוויק, USA Today, The Huffington Post, בוסטון גלוב, International Herald Tribune, Marketing News, הטיימס (בריטניה), הגרדיאן (בריטניה), דיילי טלגרף (בריטניה), Toronto Star, National Public Radio, MSNBC, ABC News, ערוץ 4 (בריטניה), ובלוגים רבים.
פרסים

המחקר של כרמון על השפעות פלצבו של פעולות שיווק זכה בפרס ויליאם פ. אודל לשנת 2010 על תרומה ארוכת טווח לתיאוריה, מתודולוגיה או פרקטיקה שיווקית, היה מועמד לזכייה בפרס פול גרין לשנת 2006 (על הצגת הפוטנציאל הרב ביותר לתרום באופן משמעותי לפרקטיקה של מחקר שיווקי ולמחקר בשיווק), וכן נבחר לאחד מ-50 מאמרי הניהול המובילים של 2005 על ידי Emerald Management Reviews (הוענק ל-50 הבולטים מתוך 15,000 המאמרים באותה שנה).
המאמרים שלו על Indeterminacy ו- Live TV, ועל Option Attachment, היו המועמדים הסופיים לפרסי המאמרים הטובים ביותר של 2009 ו-2006 Journal of Consumer Research.
בשנת 2008 הוענק לכרמון, יחד עם שותפיו, רבקה וובר, דן אריאלי ובבא שיב, פרס איג נובל ברפואה על מחקרם שהוכיח כי פלצבו במחיר גבוה יעיל יותר מאלה במחיר נמוך. כרמון משמש כעורך בכתב העת להחלטות התנהגותיות, שימש כעורך שותף בכתב העת למחקר שיווקי, וחבר במועצות העריכה של מגוון כתבי עת מרכזיים אחרים, כגון כתב העת למחקר צרכני, Journal of Consumer Psychology, וכתב העת הבינלאומי למחקר בשיווק.
כרמון לימד במדינות רבות ברחבי העולם, בתוכניות לתואר (Executive MBA, MBA ודוקטורט), תוכניות רבות לחינוך מנהלים, וקיבל מגוון של פרסים על מצוינות בהוראה.
הערות שוליים

↑  "Ziv Carmon Israel, Poland". INSEAD. נבדק ב-26 בדצמבר 2014. {{cite web}}:  (עזרה)
↑  "Ziv Carmon PhD". נבדק ב-27 בדצמבר 2014. {{cite web}}:  (עזרה)
↑  "The Endowment Effect". Scienceblogs.com. נבדק ב-27 בדצמבר 2014. {{cite web}}:  (עזרה)
↑  "Participations". World Knowledge Forum. נבדק ב-1 בינואר 2015. {{cite web}}:  (עזרה)
↑  "Ziv Carmon resume". INSEAD. נבדק ב-30 בדצמבר 2017. {{cite web}}:  (עזרה)
↑  Stone, Alex (2012-08-18). "Why Waiting Is Torture". The New York Times. נבדק ב-27 בדצמבר 2014. {{cite news}}:  (עזרה)
↑  "Status Quo Anxiety". Wall Street Journal. נבדק ב-4 בינואר 2015. {{cite web}}:  (עזרה)
↑  "What Placebo Science Shows About The Importance Of Marketing". Forbes. נבדק ב-27 בדצמבר 2014. {{cite web}}:  (עזרה)
↑  "Warnings About Risky Side-Effects Can Boost Sales". Forbes. נבדק ב-13 בינואר 2015. {{cite web}}:  (עזרה)
↑  "Study Finds Most Drug Commercials Misleading". ScientificAmerican.com. נבדק ב-1 בינואר 2015. {{cite web}}:  (עזרה)
↑  "Consult Your Physician Immediately If ..." Huffingtonpost. נבדק ב-27 בדצמבר 2014. {{cite web}}:  (עזרה)
↑  "William F. O'Dell Award". American Marketing Association. נבדק ב-1 בינואר 2015. {{cite web}}:  (עזרה)
↑  "The Citations of Excellence Top 50 papers". Emeraldgrouppublishing.com. נבדק ב-27 בדצמבר 2014. {{cite web}}:  (עזרה)
↑  "Ig Nobel Prizes Highlight Excellence in Improbable Research". Medgadget. נבדק ב-4 בינואר 2015. {{cite web}}:  (עזרה)
↑  "Ziv Carmon Teaching Awards". נבדק ב-5 בינואר 2015. {{cite web}}:  (עזרה)
| --- | --- |
בקרת זהויות :  GND: 171899520  ISNI: 0000 0004 1975 0645  MGP: 260418  VIAF: 206263055   WorldCat (עם VIAF): 206263055
משפט קוק-לוין

משפט קוק-לוין הוא משפט יסודי בתורת הסיבוכיות, הקובע שהבעיה SAT היא NP-שלמה. את המשפט הוכיחו, באופן בלתי תלוי, סטפן קוק בשנת 1971, ולאוניד לוין בשנת 1973.
מבוא

במדעי המחשב התאורטיים יש חשיבות מרכזית לבעיות שניתן למצוא להן פתרון בזמן סביר (הגדרתו המדויקת של המושג "זמן סביר" היא טכנית, ומסתמכת על הגדרת המושג של מכונת טיורינג). אוסף הבעיות שניתן למצוא להן פתרון בזמן סביר מסומן על ידי האות P.
בנוסף לבעיות שניתן למצוא עבורן פתרון בזמן סביר, קיימות גם בעיות שניתן לבדוק בזמן סביר האם פתרון מוצע כלשהו עבורן הוא אכן פתרון לבעיה. בעיות אלו מסומנות על ידי NP. זהו אוסף בעיות שככל הנראה גדול יותר מאוסף הבעיות P, שכן קיימות בעיות רבות שידוע כיצד לבדוק בזמן סביר אם פתרון מוצע אכן פותר אותן, אך לא ידועה דרך למצוא פתרון שכזה בזמן סביר. דוגמה לבעיה מסוג זה היא השאלה האם ניתן לחלק קבוצת מספרים נתונה לשתי קבוצות, כך שסכום המספרים בקבוצה האחת יהיה שווה לסכומם בקבוצה השנייה. בהינתן חלוקה של קבוצת מספרים לשתי קבוצות, קל לבדוק האם הסכומים בשתיהן אכן שווים. אבל אם לא נתונה חלוקה כזו, קשה מאוד למצוא האם היא אכן קיימת.
כיום עדיין לא ידוע האם עבור כל בעיה שניתן לבדוק פתרון מוצע לה בזמן סביר, ניתן גם למצוא פתרון שכזה בזמן סביר. השאלה האם הדבר אפשרי מכונה בשם בעיית P=NP, כלומר האם שתי המחלקות P ו-NP שוות זו לזו, וזוהי אחת מהשאלות המרכזיות במדעי המחשב. הדעה הרווחת היא כי הדבר אינו נכון.
משפט קוק-לוין עוסק באחת מהבעיות הנמצאות ב-NP, ונקראת בעיית SAT (הגדרתה המדויקת של בעיה זו קשורה ללוגיקה מתמטית ואף כי אינה מסובכת היא טכנית למדי). המשפט אומר כי SAT שייכת לאוסף הבעיות הקשות ביותר שב-NP, במובן זה שאם תתגלה דרך למצוא פתרון בזמן סביר עבור SAT, ניתן יהיה לפתור בזמן סביר כל בעיה השייכת ל-NP. במילים אחרות, אם יתגלה פתרון בזמן סביר עבור SAT, הדבר יהווה הוכחה לכך ש-P=NP. בעיות שניחנות בתכונת קושי שכזו מכונות NP-שלמות. לכן, בניסוח מדויק יותר, משפט קוק-לוין אומר כי SAT היא בעיה NP-שלמה.
חשיבותו של משפט קוק-לוין אינה רק בתכונה של SAT שעולה ממנו, אלא גם בכך שהוא מאפשר להוכיח בקלות עבור בעיות רבות נוספות שגם הן NP-שלמות. במקום שיהיה צורך בהוכחה ישירה עבור כל אחת ואחת מהן, ניתן להשתמש בכך שידוע כי SAT היא NP-שלמה כדי להוכיח שהן NP-שלמות בעצמן בקלות רבה יותר: אם A היא בעיה שרוצים להוכיח כי היא NP-שלמה, די להראות כי ניתן לפתור את SAT בזמן יעיל אם A ניתנת לפתרון בזמן יעיל, כדי להוכיח כי גם A היא NP-שלמה.
תיאור פורמלי

קוק הגדיר את המושג של בעיה NP-שלמה כבעיה המקיימת שני תנאים:
הבעיה שייכת למחלקת הסיבוכיות NP.
כל בעיה אחרת שהיא במחלקת הסיבוכיות NP, ניתנת לרדוקציה פולינומית אליה.
בצורה פורמלית ניתן להסתכל על בעיות הכרעה כבעיות של זיהוי שפה פורמלית. כך ניתן לנסח את בעיית SAT בתור הבעיה של זיהוי השפה הבאה: שפת כל הפסוקים הלוגיים בצורת CNF (כלומר בצורה קנונית קוניוקטיבית), שישנה השמה המספקת אותם. בלוגיקה מתמטית, פסוק של תחשיב פסוקים נחשב בעל השמה מספקת אם ישנה הצבה כלשהי של ערכי אמת במשתנים שלו, כך שהפסוק מקבל ערך אמת.
משפט קוק אומר כי בעיית זיהוי שפה זו היא NP-שלמה.
משמעות המשפט היא שאם ניתן לפתור את SAT בזמן ריצה פולינומי (כלומר באופן יעיל), אז ניתן להכריע את כל הבעיות שבמחלקת הסיבוכיות NP בזמן פולינומי, דבר שיגרור את השוויון P=NP.
ההוכחה פתחה פתח להוכחה מיידית כי עשרות בעיות אחרות הן NP-שלמות (בפרט מפורסם המאמר על 21 הבעיות ה-NP שלמות של קארפ מאת ריצ'רד קארפ שפורסם שנה אחרי משפט קוק). על עבודתו זכה קוק בפרס טיורינג.
עד היום, לא נמצא אף אלגוריתם פולינומי לאף אחת מהשפות הנ"ל, והשאלה האם P=NP נותרה אחת השאלות הפתוחות העמוקות במדעי המחשב.
הוכחת המשפט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
להוכחה יש שני חלקים:
SAT (כשפה הפורמלית הכוללת את כל הנוסחאות הספיקות) שייכת ל-NP;
יש רדוקציה פולינומית מכל בעיית NP ל-SAT.
הוכחת המשפט > בעיית הספיקות היא ב-NP

כדי להוכיח כי  SAT\in NP, עלינו לתאר מכונת טיורינג אי דטרמיניסטית המכריעה את  SAT בזמן פולינומי באורך הקלט. תהי  N_{SAT} מכונת טיורינג אי דטרמיניסטית המקבלת קלט  \varphi (x_{1},...,x_{n}), אזי:
נחש השמה  \pi  עבור המשתנים  x_{1},...,x_{n}.
לכל פסוקית \varphi _{i}\in \varphi :
בדוק אם ההשמה  \pi  עבור המשתנים שנמצאים בפסוקית אכן מספקים אותה.
אם כן, החזר " \varphi  ספיקה".
החזר " \varphi  לא ספיקה".
הוכחת המשפט > בעיית הספיקות היא ב-NP > הוכחת נכונות המכונה

\varphi \in SAT\implies {\text{There is a satisfiable assignment for }}\varphi \implies N_{SAT}{\text{ will be able to guess this assignment, as there is an accpting path}}\implies \varphi \in L(N_{SAT})
\varphi \notin SAT\implies \varphi {\text{ is unsatisfiable}}\implies N_{SAT}{\text{ will reject any guessed assignment}}\implies \varphi \notin L(N_{SAT})
הוכחת המשפט > בעיית הספיקות היא ב-NP > ניתוח סיבוכיות זמן ריצה

בהינתן קלט  \varphi  עם  n משתנים ו- m פסוקיות:
שלב 1 ייקח זמן ריצה של  O(n) שכן המכונה מנחשת השמה  T או  F לכל ה- n משתנים.
שלב 2 ייקח זמן ריצה של  O(m\times n) לכל היותר, שכן יש לנו  m פסוקיות ו- 2n ליטרלים לכל היותר בכל פסוקית.
לכן זמן ריצת המכונה הוא לכל היותר  O(m\times n), שזהו זמן ריצה פולינומי בגודל הקלט.
מסקנה:  SAT\in NP
הוכחת המשפט > בעיית הספיקות היא NP-קשה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ויליאם בולו

ויליאם ג'ון בולו (באנגלית: William John Bulow;‏ 13 בינואר 1869 –  26 בפברואר 1960) היה עורך דין ופוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-12 בשנים 1927–1931. הוא היה ראשון מושלי המדינה מטעם מפלגתו, ומועמד המפלגה שקיבל את מספר הקולות הגבוה ביותר בבחירות למשרת המושל עד אז. לאחר תום כהונתו כמושל ועד 1943 כיהן בולו כסנאטור מטעם מדינתו.
ראשית חייו

ויליאם בולו נולד ליד מוסקו שבאוהיו, כבנם של ג'וזף ואליזבת (לבית אבנדורף) בולו, זוג ממוצא גרמני. הוא גדל והתחנך בעיר הולדתו, וב-1893 סיים לימודי תואר במשפטים באוניברסיטת מישיגן. בולו נישא פעמיים: לקתרין ג'. רידי, ולשרה (לבית ג'ונסון) פארנד.
קריירה פוליטית

ב-1893 עבר בולו לדקוטה הדרומית. הוא התגורר בסו פולס, שם הוא עבד עבור משרדו של ג'ו קירבי. לאחר מכן הוא נסע בסוס ועגלה לברספורד, שם הוא הקים משרד עורכי דין משל עצמו וסייע לפיתוח העיירה. ב-1898 נבחר בולו לסנאט של דקוטה הדרומית. בעת מגוריו בברספורד, הוא שימש במשך 25 שנים כפרקליט העירוני בשנים 1902–1927, למעט השנים 1912–1913 בהן הוא כיהן כראש העיר. ב-1918 הוא גם כיהן כשופט המחוז.
ב-1924, בעקבות מותו של מועמד המפלגה הדמוקרטית למשרת המושל, נבחר בולו כמחליפו. בבחירות הכלליות הוא נוצח ניצחון גורף על ידי סגן המושל המכהן, קארל גנדרסון. ב-1926 ניצח בולו את גנדרסון בניסיונו של זה האחרון להיבחר לתקופת כהונה שנייה ונבחר כמושל דקוטה הדרומית. הוא נבחר לכהונה שנייה ב-1928 ובסך הכול כיהן כמושל מ-4 בינואר 1927 - 3 בינואר 1931. כמושל, העניק בולו חנינה למהמרת פוקר אליס (אנ') לאחר הרשעתה בהברחת משקאות חריפים ובסעיפים נוספים שהיו קשורים לניהול בית בושת.
ב-1930, במקום להתמודד על תקופת כהונה שלישית כמושל, התמודד בולו בבחירות לסנאט של ארצות הברית, והביס בבחירות הכלליות בהפרש קל את הסנאטור המכהן והמושל לשעבר ויליאם מקמסטר. ב-1936 הוא נבחר לתקופת כהונה שנייה בסנאט גם כן בהפרש קל. ב-1942 הוא ניצב בפני התנגדות חזקה בבחירות המקדימות של המפלגה הדמוקרטית בשל התנגדותו למדיניות החוץ של הנשיא פרנקלין דלאנו רוזוולט. הוא נוצח בבחירות המקדימות על ידי המושל לשעבר טום ברי.
שנותיו האחרונות

במשך כל ימי חייו החזיק בולו במקום מגורים רשמי בברספורד, והצביע שם מרחוק. לאחר סיום כהונתו בסנאט, הוא פרש ובילה את שארית חייו בוושינגטון. בשנותיו האחרונות בריאותו הייתה רופפת, ובמשך ארבע שנותיו האחרונות הוא היה עיוור.
העיר ברספורד כיבדה ב-1959 את בולו במהלך חגיגות 75 השנים להקמתה. במסגרת זו נקרא הפארק העירוני על שמו. ויליאם בולו נפטר בוושינגטון כמעט תשעה חודשים לאחר מכן ב-26 בפברואר 1960, בגיל 91. הוא נטמן בבית הקברות הקתולי סנט ג'ון שבברספורד לצד רעייתו הראשונה קתרין. ביתו שבברספורד הוכנס ב-1986 אל המרשם הלאומי של מקומות היסטוריים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1453-1454.
הערות שוליים

↑  Nygaard, Doug, and Melanie A. Betz (1986). "National Register of Historic Places Inventory--Nomination Form: Bulow, Governor William J., House".
↑  Listing for William J. Bulow's home on the National Register of Historic Places
| --- | --- |
בקרת זהויות :  GND: 1193072689  ISNI: 0000 0000 4387 2918  LCCN: no2005097193  NARA: 12079392  US Congress: B001055  VIAF: 44039881   WorldCat (עם VIAF): 44039881
טום ברי (מושל דקוטה הדרומית)

תומאס מתיו ברי (באנגלית: Thomas Matthew Berry;‏ 23 באפריל 1879 –  30 באוקטובר 1951) היה פוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-14 בשנים 1933–1937. ברי בלט בשל שני מקרים בהם הביס שני סנאטורים דמוקרטים מטעם מדינתו בבחירות המקדימות, ולאחר מכן נוצח על ידי מועמדי המפלגה הרפובליקנית בבחירות הכלליות.
ראשית חייו

טום ברי נולד בעיירה פאדוק שבנברסקה. הוא התחנך בבית ספר ציבורי בעיירה אוניל הסמוכה. ברי נשא לאישה את לורנה מקליין, ולשניים נולדו ארבעה ילדים.
קריירה פוליטית

ב-1897 עבר ברי להתגורר בדקוטה הדרומית. הוא השתקע במחוז גרגורי, עבר למחוז טוד, ולבסוף התיישב במחוז מלט, מדרום לבלווידר. הוא הקים חווה בשטח של 30,000 אקרים (120 קמ"ר), בה הוא גידל בקר מזן הרפורד וסוסי רכיבה. ברי כיהן בבית הנבחרים של דקוטה הדרומית בשנים 1925–1931, והיה חבר מועצת הפארק המדינתי קאסטר.
ברי נבחר פעמיים למשרת מושל דקוטה הדרומית, ב-1932 וב-1934. הוא סייע לשיקומה של דקוטה הדרומית מהשפל הגדול. כמושל, הוא היה פעיל כמנהל השיקום הפדרלי וסייע להבטחת סיוע פדרלי. הוא כינס את בית המחוקקים למושב מיוחד כדי להפוך את הבירה בריכוז של 3.2 אחוזים לחוקית, ושוב כדי לחוקק חוק לביטוח אבטלה. במהלך תקופת כהונתו בוטל מס הרכוש המדינתי, והוחלף במס הכנסה, שבהמשך הוחלף במס מכירות מדינתי.
ב-1936 התמודד ברי בבחירות לתקופת כהונה שלישית כמושל, אך נוצח על ידי לסלי ג'נסן. ב-1938 הוא ניצח בבחירות המקדימות של המפלגה הדמוקרטית את הסנאטור הזמני המכהן, הרברט היצ'קוק, אך נוצח בבחירות הכלליות על ידי הרפובליקני צ'ן גרני. ב-1942 הוא שוב הביס בבחירות המקדימות של הדמוקרטים את הסנאטור המכהן והמושל לשעבר ויליאם בולו, אך נוצח שוב בבחירות הכלליות על ידי המושל היוצא, הרפובליקני הרלן בושפילד. תבוסה זו סיימה את הקריירה הפוליטית של ברי.
שנותיו האחרונות

בשנים 1942–1947 שימש ברי כראש מנהל האשראי לחוואים באומהה, נברסקה. בערוב ימיו פרש ברי לעיר רפיד סיטי.
טום ברי נפטר ברפיד סיטי, ב-30 באוקטובר 1951. הוא נטמן בבית הקברות של בלווידר. ב-1962 הוא הוכנס להיכל התהילה של אנשי המערב (אנ'), על ידי מוזאון מורשת הבוקרים והמערב הלאומי (אנ').
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1454-1455.
הערות שוליים

↑  "Hall of Great Westerners". National Cowboy & Western Heritage Museum.
| --- | --- |
בקרת זהויות :  GND: 1193088712  ISNI: 0000 0000 4488 3475  LCCN: no2005099216  SNAC: w6ns22kv  VIAF: 73595016   WorldCat (עם VIAF): 73595016
יחסי הונג קונג – הממלכה המאוחדת

| יחסי הונג קונג – הממלכה המאוחדת |
| --- | --- |
הונג קונג: הממלכה המאוחדת


הונג קונג: הממלכה המאוחדת
שטח (בקילומטר רבוע)
1,108: 243,610
אוכלוסייה
7,405,410: 69,346,152
תמ"ג (במיליוני דולרים)
382,055: 3,340,032
תמ"ג לנפש (בדולרים)
51,591: 48,165
משטר
אזור מנהלי מיוחד: מונרכיה חוקתית

יחסי הונג קונג–הממלכה המאוחדת הם יחסים הבינלאומיים בין הונג קונג ובריטניה. הונג קונג הייתה מושבה בריטית משנת 1841 עד 1941, ושוב משנת 1945 עד 1997, כאשר הריבונות הועברה לסין. המדיניות של בריטניה כלפי הונג קונג נתמכת על ידי האינטרסים המסחריים המהותיים שלה, והתחייבות כמילוי החתום האחר על הצהרה המשותפת סינית-בריטית על עתידה של הונג קונג, בנוסף לתמיכה בחוקת הונג קונג, חוק היסוד, ובהתאם עם מדיניות סין לקיים "מדינה אחת, שתי שיטות".
היסטוריה

לאחר תבוסתה של סין (בתקופת שושלת צ'ינג) במלחמת האופיום הראשונה בשנת 1842, אילצה בריטניה את סין לחתום על חוזה נאנקינג, אשר כלל מספר תנאים בנוגע לחידוש תנאי המסחר עם בריטניה. בין סעיפי החוזה נקבע כי בריטניה תקבל לידה את האי הונג קונג לצמיתות. ב-1848 תחומה הטריטוריאלי של בריטניה בהונג קונג הסתכם ב-80.4 קמ"ר, אולם עם השנים נוספו לה טריטוריות נוספות. בעקבות חתימת הסכם בייג'ינג ב-1860 אשר היווה את סיום מלחמת האופיום השנייה, הועברה שליטת אזור קאולון משליטה סינית לשלטון בריטניה בחכירה, ובעקבות חתימת ההסכם על הרחבת שטחי הונג קונג ב-1898, הועברו שטחים סיניים הידועים בכינוים "הטריטוריות החדשות" בחכירה לידי ריבונות בריטית. במהלך מלחמת העולם השנייה בין השנים 1941 — 1945 שלטה האימפריה היפנית בהונג קונג, זאת בעקבות ניצחונה של יפן וכניעת הבריטים בקרב הונג קונג.
המהפכה הקומוניסטית בשנת 1949 הביאה להגירה רבה מהרפובליקה העממית של סין להונג קונג. עם זאת היוותה הונג קונג נמל מרכזי לכניסת סחורות לסין, בייחוד לאחר האמברגו שהוטל עליה במהלך מלחמת קוריאה, מה שהוביל את הונג קונג לצמיחה כלכלית פורה.
ב-19 בדצמבר 1984 עת ביקור ראש ממשלת בריטניה מרגרט תאצ'ר בבייג'ינג, חתמו שני הצדדים על הסכם ה"הצהרה המשותפת בריטניה-סין", בו ויתרה בריטניה על שליטה במושבה, כשבמרכזה ניצב הרעיון "מדינה אחת, שתי שיטות", החל מתום מועד חכירת הטריטוריות החדשות. סין לעומת זאת, הבטיחה להותיר על כנו את הקפיטליזם בהונג קונג. שטחי הונג קונג הועברו לשליטה סינית כמתוכנן ב-1 ביולי 1997.
הסכמים דו צדדיים

סעיפים 151, 153 ו-155 של חוק יסוד הונג קונג מתירים להונג קונג לחתום על הסכמים דו צדדיים לא צבאיים עם מדינות זרות, ואילו סעיף 152 מתיר את הצטרפות להונג קונג לארגונים בינלאומיים.
הן הונג קונג והן בריטניה חברות מלאות ב-FATF ובארגון הסחר העולמי, והן משתתפות דו צדדיות בהסכם שירותי אוויר (מאז יולי 1997), בהסכם לקידום והגנה של השקעות (מאז אפריל 1999), הסכם סיוע משפטי הדדי (מאז 2002), העברת הסכמי פסק דין (מאז מרץ 1998), והסכם הימנעות ממיסוי כפול (מאז 2010). מוסדות הונג קונג עדיין שומרים על חברות מלאות ומשויכות לאיגוד אוניברסיטאות חבר העמים וארגונים מתאימים אחרים תחת מטריית קרן חבר העמים.
מערכות יחסים פוליטיות

סעיפים 82 ו-92 של חוק יסוד הונג קונג מתירים להונג קונג להזמין שופטים מתחומי שיפוט ידועים אחרים להתיישב בבית המשפט לערעורים סופיים. ממשלת הונג קונג ממשיכה להעסיק, לקדם ולמנות אזרחים בריטים בעלי זכות השהייה בהונג קונג לתפקידים בכירים במשטרת הונג קונג, ומערכת המשפט של הונג קונג. לורד הופמן, לורד קלארק סטון-קאם-אבוני, לורד פיליפס ראויים למינוי לבית המשפט לערעורים סופיים כשופטים לא-קבועים מתחומי שיפוט אחרים בציבור. סעיפים 99, 100 ו-101 של חוק יסוד הונג קונג מתירים העסקה מתמדת של אזרחים בריטים לתפקידים בשירות המדינה בהונג קונג, למעט תפקידים בקבלת החלטות מדיניות.
כחתומה על ההצהרה המשותפת עם הרפובליקה העממית של סין, בריטניה שומרת על התחייבות מתמשכת להונג קונג לאחר העברת הריבונות בשנת 1997, כולל דוחות חצי שנתיים קבועים על הונג קונג לפרלמנט הבריטי, ומתן שירות הולם לאומה הבריטית (מעבר לים).